  Наталья Тетерина 7-тӥ коньывуонэ Ижкарын тазалыкез юнматон туризмъя «Кругосветка Удмуртии» элькун фестиваль ортчоз, ивортэ карлэн пресс-службаез. Ужрадэ вань мылкыд карисьёс пыриськыны быгато. Пыриськисьёслы пыдын ветлонъя куать дистанция ӵектэмын луоз: 2 но ӝыны, 5, 10, 15, 20 но 30 иськеме. Озьы ик чакламын 5 иськеме шаертодонъя маршрут но 15, 20, 30 иськеме веломаршрутъёс. Стартэз но финишез Киров нимо паркысь фан-зонаын радъяськоз. Маршрутъёс выро-гопо интыостӥ ортчозы. Пыриськисьёслы одно ик контрольной пунктъёсын пусйиськоно. Велодистанциез ортчон понна котькуд муртлэн аслаз велосипедэз луыны кулэ.  Тегъёс: Ижкар Удмуртия Тазалык Мерлык  